રાજ્યસભાની કાર્યવાહી 11 વાગ્યે શરૂ થતાની સાથે જ ભાજપા નેતા રવિશંકર પ્રસાદે જણાવ્યું કે પ્રધાનમંત્રી ગૃહમાં હાજર છે માટે તેમણે ગુમ થયેલી ફાઇલોના મુદ્દે કોઇ નિવેદન કરવું જોઇએ. પ્રસાદે જણાવ્યું કે પ્રધાનમંત્રીને દેશને એ આશ્વાસન આપવું જોઇએ કે ગુમ થયેલી ફાઇલોને શોધવા માટે આદેશ કરવામાં આવશે. માકપા સહિત અન્ય દળોના નેતાઓએ પણ પ્રધાનમંત્રીના નિવેદનની માંગ કરી. સમાજવાદી પાર્ટીએ ડોલરના મુકાબલે રૂપિયાની પડતી અંગે પણ જવાબ આપવા જણાવ્યું.